Jürgensen tok artium i Kristiania og studerte på Den kongelige tegneskole i 1888-90. Fra 1890 til 1892 var han assistent for Henrik Nissen, før han i 1892-93 studerte i tre semestre på Den kongelige tekniske høyskole i Berlin. Jürgensen deltok under minst en av studiereisene til Gudbrandsdalen som ble organisert av Herman Major Schirmer for å bli inspirert av gammel norsk byggeskikk. Han fikk dessuten stipender og dro på flere studiereiser til forskjellige land.